****

**Projekt A K T N O R M A T I V**

**Nr.3 datë 28.08.2024**

# PËR

**DISA NDRYSHIME DHE SHTESA NË LIGJIN NR.97/2023,**

**“PËR BUXHETIN E VITIT 2024”, te ndryshuar**

Në mbështetje të nenit 101 të Kushtetutës, me propozimin e ministrit të Financave, Këshilli i Ministrave

**V E N D O S I:**

Në ligjin nr.97/2023 “Për buxhetin e vitit 2024”, te ndryshuar, bëhen këto ndryshime:

**Neni l**

Nenet 1, 2, 3, 4 dhe 5 ndryshohen, si më poshtë vijon:

“Neni 1

Buxheti për vitin 2024 është:

Të ardhurat 714 068 milionë lekë;

Shpenzimet 771 348 milionë lekë;

Deficiti 57 280 milionë lekë.

Buxheti përbëhet nga buxheti i shtetit, buxheti vendor dhe fondet speciale: sigurimet shoqërore, sigurimet shëndetësore dhe kompensimi i ish-pronarëve.

Neni 2

Buxheti i shtetit për vitin 2024 është:

Të ardhurat 517 590 milionë lekë;

Shpenzimet 574 870 milionë lekë;

Deficiti 57 280 milionë lekë.

Neni 3

Buxheti vendor për vitin 2024 është:

Të ardhurat 79 377 milionë lekë,

nga të cilat:

- transferta e pakushtëzuar e përgjithshme 24 343 milionë lekë;

- transferta e pakushtëzuar sektoriale 10 942 milionë lekë;

- transferta sektoriale për pagat 1 500 milionë lekë;

- të ardhura të tjera 42 592 milionë lekë;

Shpenzimet 79 377 milionë lekë.

 Neni 4

Buxheti i sigurimeve shoqërore për vitin 2024 është:

l. Sigurimi i detyrueshëm, programet kompensuese dhe trajtimet e veçanta.

Të ardhurat gjithsej 169 838 milionë lekë,

nga të cilat:

- kontributet 134 059 milionë lekë;

- transferimet nga buxheti i shtetit 35 779 milionë lekë;

Shpenzimet 169 838 milionë lekë.

Paga minimale, për efekt të pagesës së kontributit të sigurimeve shoqërore dhe shëndetësore, është e barabartë me pagën minimale në shkallë vendi dhe ndryshon sa herë që ndryshon kjo pagë. Këshilli i Ministrave përcakton masën e kontributit për personat e vetëpunësuar në bujqësi, si dhe për kategoritë e veçanta të personave të vetëpunësuar. Për vitin 2024 teprica ndërmjet të ardhurave dhe shpenzimeve, sipas degëve dhe programeve të sigurimit shoqëror të detyrueshëm e suplementar, përdoret për mbulimin e deficitit të degës së pensioneve.

2. Sigurimi suplementar.

Të ardhurat gjithsej 8 200 milionë lekë,

nga të cilat:

- kontributet 3 308 milionë lekë;

- transferimet nga buxheti i shtetit 4 892 milionë lekë;

Shpenzimet 8 200 milionë lekë.

3. Fondi për indeksimin e pensioneve është parashikuar 4 137 milionë lekë dhe bonusi i pensionistëve 3 650 milionë lekë. Ky fond ndahet midis skemave sipas përcaktimeve në vendimin e Këshillit të Ministrave.

Përdorimi i këtij fondi bëhet sipas përcaktimeve në nenin 61 të ligjit nr. 7703, datë 11.5.1993, “Për sigurimet shoqërore në Republikën e Shqipërisë”, tё ndryshuar. Shpenzimet administrative, si pjesë e shpenzimeve totale për skemën e sigurimeve shoqërore, janë jo më shumë se 3 700 milionë lekë dhe ndahen sipas skemave në proporcion me shpenzimet e drejtpërdrejta.

Rezultati pozitiv në fund të vitit buxhetor derdhet në të ardhurat e buxhetit të shtetit të vitit pasardhës, pas miratimit të pasqyrave financiare, por jo më vonë se muaji prill 2024.

Neni 5

1. Buxheti i sigurimeve shëndetësore për vitin 2024 është:

Të ardhurat gjithsej 58 052 milionë lekë,

nga të cilat:

- kontributet dhe të tjera 21 091 milionë lekë;

- transferimet nga buxheti i shtetit 36 961 milionë lekë;

Shpenzimet 58 052 milionë lekë.

**Neni 2**

Ne nenin 7, pika 1, fondi i rindertimit behet 9.000 milione leke.

**Neni 3**

Neni 9 dhe 10 ndryshohen, si më poshtë vijon:

Neni 9

Të ardhurat e buxhetit të shtetit sipas grupeve kryesore janë:

Grantet 16 957 milionë lekë;

Të ardhurat tatimore 459 221 milionë lekë;

Të ardhurat jotatimore 41 412 milionë lekë.

Nga fondi i papërdorur i shpronësimeve në llogarinë e Bankës së Shqipërisë shuma prej 8 000 milionë lekë derdhet në buxhet si e ardhur jotatimore.

Neni 10

1. Deficiti faktik i buxhetit të shtetit, i cili nuk duhet të rezultojë më tepër se deficiti i përcaktuar në nenin 1, të këtij ligji, mund të financohet nëpërmjet huamarrjes neto nga burime të brendshme deri në kufirin maksimal prej 50 000 milionë lekësh.

 Pjesa tjetër e financimit të deficitit faktik të buxhetit të shtetit financohet nëpërmjet huamarrjes neto nga burime të huaja, si dhe ndryshimit pakësues ose shtues të gjendjes së llogarisë unike të Këshillit të Ministrave në Bankën e Shqipërisë dhe llogarive të fondeve speciale në bankat e nivelit të dytë.

2. Vlera indikative e financimit nëpërmjet huamarrjes neto nga burime të huaja është rreth (minus) 4 117 milionë lekë, ku përfshihen huamarrjet dhe ripagesat me vlera të përafërta indikative, si më poshtë vijon:

- Huamarrje afatgjatë e destinuar për projekte, me vlerë rreth 26 030 milionë lekë, nga të cilat nënhua për pushtetin vendor 1 000 milionë lekë;

- Huamarrje në formën e “mbështetjes buxhetore” nga institucione financiare ndërkombëtare, me vlerë rreth 15 232 milionë lekë;

- Ripagesa të principalit, me vlerë rreth 45 379 milionë lekë;

3. Vlera indikative e financimit nëpërmjet përdorimit të gjendjes së akumuluar në llogarinë unike të Këshillit të Ministrave në Bankën e Shqipërisë është rreth 1 397 milionë lekë.

4. Vlera indikative e financimit nëpërmjet përdorimit të gjendjes së akumuluar në llogaritë e fondeve speciale në bankat e nivelit të dytë është rreth 10 000 milionë lekë.

5. Çdo diferencë, që mund të rezultojë midis financimit total neto nga burimet e ndryshme të përmendura në këtë nen dhe deficitit faktik të buxhetit të shtetit, në rast teprice, akumulohet në llogarinë unike të Këshillit të Ministrave në Bankën e Shqipërisë ose, në rast mungese, përdoret nga gjendja e kësaj llogarie.

6. Të ardhurat nga privatizimi, që mund të krijohen gjatë vitit 2024, përdoren jo më pak se 50 për qind për uljen e kufirit të huamarrjes neto nga burime të brendshme dhe pjesa tjetër përdoret me vendim të Këshillit të Ministrave për rritjen e kufirit të shpenzimeve kapitale, e cila automatikisht rrit me të njëjtën masë kufirin e deficitit të buxhetit të shtetit, përcaktuar në nenet 1 dhe 2, të këtij ligji.”.

**Neni 4**

Në nenin 11 bëhen ndyshimet e mëposhtme:

1. Pika 1 ndryshohet, si më poshte vijon:

“1. Shpenzimet e buxhetit të shtetit, sipas grupeve kryesore, janë:

- Shpenzime të buxhetit qendror 555 070 milionë lekë;

- Fondi rezervë i buxhetit 3 500 milionë lekë;

- Kontingjenca për rritjen e pagave 11 000 milionë lekë;

- Kontingjenca për risqet e borxhit 5 300 milionë lekë.”.

1. Pika 4 riformulohet si me poshte:

“4. Njësitë e qeverisjes së përgjithshme mund të fillojnë procedurën e prokurimit të fondeve që në muajin shtator të vitit korrent nëse fondet janë akorduar/regjistruar në sistemin e thesarit për vitin 2025 dhe në vijim, me kushtin që kjo kontratë të bëhet efektive vetëm pas miratimit të ligjit të buxhetit përkatës.

1. Pika 7 ndryshohet, si më poshtë:

“7. Fondi prej 600 milionë lekësh në zërin "shpenzime kapitale" në programin "Menaxhimi i infrastrukturës së kullimit dhe ujitjes" të Ministrisë së Bujqësisë dhe Zhvillimit Rural akordohet me vendim të Këshillit të Ministrave për financimin e objekteve, pajisjeve dhe makinerive te infarstruktures së ujitjes dhe kullimit si dhe veprave të mbrojtjes nga permbytja për bashkite.

Fondi prej 500 milionë lekësh, akorduar në programin buxhetor “ Zhvillimi rural duke mbështetur prodhimin bujqesor, blegtoral, agroindustrinë dhe marketingun” përdoret për skemën e mbështetjes me grante për investime në ferma në vlerën e plotë prej 1500 milionë lekë, që financohet edhe në vitet e ardhshme buxhetore.”

1. Shtohet pika 8 me kete permbajtje:

“Fondi prej 150 milionë lekë në programin “Zhvillimi i Sportit” të Ministrisë përgjëgjese për Sportin, përdoret sipas përcaktimeve të miratuara me Vendim të Këshillit të Ministrave”.

1. Tabelat 1, 1/1, 1/2 dhe 4, që përmenden në këtë nen, zëvendësohen me tabelat me të njëjtin numër, që i bashkëlidhen këtij akti normativ.

**Neni 5**

Në nenin 12 bëhen ndryshimet e mëposhtme:

1. Në pikën 1, shifra “85 446” zëvendësohet me “86 074”
2. Tabela 2, që përmendet në këtë nen, zëvendësohet me tabelën 2, që i bashkëlidhet këtij akti normativ.

**Neni 6**

Në nenin 14 , pika 1, fondi rezerve behet 3 500 milione leke.

**Neni 7**

Ne fund te nenit 17, shtohet nje paragraf me kete permbajtje;

“Fondet e parashikuara per projektet e reja te investimeve ne masen 20% te vleres totale te projektit, pas lidhjes se kontrates, mund te rialokohen, ne masen qe lejon plani i zbatimi te kontrates per vitin e pare buxhetor dhe ne rast se konfirmohet nga Autoriteti Kontraktor.”

**Neni 8**

Neni 19 ndryshohet, si më poshtë vijon:

“Neni 19

1. Kufiri për rritjen vjetore të totalit ekzistues të stokut të borxhit të qeverisjes qendrore dhe atij të garantuar të qeverisjes qendrore në dobi të palëve të treta përfituese për vitin 2024, pa përfshirë efektet e mundshme prej ndryshimit të kursit të këmbimit, është deri në 54 346 milionë lekë, i dhënë me hollësi, si më poshtë vijon:

a) Për rritjen vjetore të borxhit të qeverisjes qendrore deri në 45 883 milionë lekë;

b) Për rritjen vjetore të garancive të qeverisjes qendrore në dobi të palëve të treta përfituese deri në 8 463 milionë lekë, duke përfshirë politikën e mbështetjes me garanci shtetërore të huas për bizneset në sektorin e industrisë përpunuese.

2. Stoku i borxhit publik vlerësohet të arrijë në 1 417 973 milionë lekë, pa përfshirë efektet e mundshme prej ndryshimit të kursit të këmbimit, i dhënë me hollësi, si më poshtë vijon:

a) Stoku i borxhit të qeverisjes qendrore 1 367 273 milionë lekë;

b) Stoku i borxhit të garantuar nga qeverisja qendrore 49 800 milionë lekë;

c) Stoku i borxhit të vetëqeverisjes vendore 900 milionë lekë.”.

**Neni 9**

Ky akt normativ hyn në fuqi menjëherë dhe botohet në “Fletoren zyrtare”.

**K R Y E M I N S T R I**

**EDI RAMA**